1. ΝΟΜΟΣ υπ’ αριθ. 1999 της 25/28 Φεβρ. 1952 (ΦΕΚ Α΄ 44) Περί τρόπου ρυθμίσεως ατάκτων τινών δικαιοπραξιών εν Δωδεκανήσω και άλλων τινών διατάξεων. Άρθρ.1.-Η αληθής έννοια του άρθρ. 45 του Παραρτήματος Α΄ τίτλος ΙΙ «φόρος επί της αξίας ακινήτων» του Κανονισμού «περί τελών επί των εργασιών και περί των αμέσων και εμμέσων φόρων», του εγκριθέντος δια του υπ’ αριθ. 40 της 16 Φεβρ. 1939 Κυβερνητικού Δ/τος και εφαρμοσθέντος εν Δωδεκανήσω από 1 Ιαν. 1940, είναι ότι η έλλειψις της αδείας περί ης προβλέπει το άρθρον τούτο, κατ’ αναφοράν εις το άρθρ. 67 του Κανονισμού του καθορίζοντος τους κανόνας της βεβαιώσεως και διατηρήσεως των εμπραγμάτων δικαίων εν ταις τέως Ιταλικαίς νήσοις του Αιγαίου κυρωθέντος δια του υπ’ αριθ. 132 της 1ης Σεπτ. 1929 Κυβερνητικού Δ/τος, προκειμένου ειδικώς περί των μεταβιβάσεων ακινήτων και της συστάσεως υποθηκών ή άλλων εμπραγμάτων δικαιωμάτων περί ων προβλέπει το ειρημένον άρθρον 45, δεν επιφέρει ακυρότητα των μεταβιβάσεων τούτων ή της συστάσεως υποθηκών ή άλλων εμπραγμάτων δικαιωμάτων. Άρθρ.2.-1.Συμβάσεις συστάσεως προικός και δωρεάς υπό όρον διατροφής συναφθείσαι εγγράφως εν Δωδεκανήσω από του έτους 1938 μέχρι της εισαγωγής εν Δωδεκανήσω της Ελληνικής Αστικής Νομοθεσίας άνευ τηρήσεως των κατά τας εκάστοτε ισχυούσας εν Δωδεκανήσω διατάξεις απαιτουμένων τύπων δύνανται να κυρωθούν κατά την εν τω επομένω άρθρ. 3 διαδικασίαν, εφ’ όσον αι δι’ αυτών συνομολογούμεναι υποχρεώσεις εξεπληρώθησαν υπό των συμβαλλομένων. Η κύρωσις καλύπτει μόνον τα τυπικά ελαττώματα της συμβάσεως, περίληψις δε της περιεχούσης ταύτην αποφάσεως καταχωρείται εις τα οικεία βιβλία του κτηματολογίου, ή όπου δεν τηρούνται τοιαύτα, εις τα οικεία βιβλία μεταγραφών. Εκ της τοιαύτης κυρώσεως δεν θίγονται δικαιώματα τρίτων καλής πίστεως, του κατά το επόμενον άρθρον Προέδρου δικαιουμένου να αρνηθή την κύρωσιν, εφ’ όσον βεβαιούται η ύπαρξις τοιούτων δικαιωμάτων. 2.Κατά την εν τη προηγουμένη παραγράφω διαδικασίαν δύνανται να κυρωθούν και διαθήκαι συνταγείσαι εν Δωδ/νήσω μέχρι της ενάρξεως της ισχύος εν αυτή της εν τη λοιπή Ελλάδι Νομοθεσίας άνευ τηρήσεως των εκάστοτε ισχυουσών εν Δωδεκανήσω νομίμων διατυπώσεων, έτι δε και ν’ αναγνωρισθή κληρονομικόν δικαίωμα, εκ διαθήκης ή νομίμως κτηθέν τοιούτον εξ αδιαθέτου, επί  ακινήτων κληρονομικής περιουσίας κειμένης εν Δωδεκανήσω, εφ’ όσον ο κληρονομούμενος απεβίωσεν προ της εν Δωδεκανήσω ισχύος της εν τη λοιπή Ελλάδι Αστικής Νομοθεσίας. Αι διατάξεις της παρούσης παραγράφου δεν έχουσιν εφαρμογήν εν η περιπτώσει έχει εκδοθή οποτεδήποτε αντίθετος τελεσίδικος δικαστική απόφασις. Άρθρ.3.-1.Η περί ης το προηγούμενον άρθρ. 2 κύρωσις χωρεί δι’ αποφάσεως του Προέδρου Πρωτοδικών της τοποθεσίας του ακινήτου δικάζοντος κατά την διαδικασίαν του Νόμου ΒΧΗ΄ ως τροποποιείται δια της κατωτέρω παρ. 2, αποκλειομένου του ενδίκου μέσου της αναιρέσεως κατά της αποφάσεως του Προέδρου ή του κατ’ έφεσιν δικάζοντος Εφετείου. Η διαδικασία διεξάγεται ατελώς και εφ’ απλού χάρτου. Ο Πρόεδρος επιλαμβάνεται της εξετάσεως της υποθέσεως τη αιτήσει παντός έχοντος έννομον συμφέρον, υποβαλλομένη αυτώ εντός ανατρεπτικής προθεσμίας έξ μηνών από της ενάρξεως της ισχύος του παρόντος και κοινοποιουμένη απαραιτήτως μερίμνη του αιτούντος, οκτώ τουλάχιστον ημέρας προ της συζητήσεως προς όσα πρόσωπα ήθελεν ορίσει ο Πρόεδρος εν τη επί της αιτήσεως πράξει ορισμού δικασίμου. Περίληψις της αιτήσεως δημοσιεύεται δέκα ημέρας προ της ορισθείσης υπό του Προέδρου δικασίμου εις μίαν των ημερησίων εφημερίδων της τοποθεσίας του ακινήτου και της κατοικίας του αιτούντος ή του καθ’ ου η αίτησις και εν ελλείψει τοιαύτης τοιχοκολλάται εις τα ανωτέρω Δημοτικά καταστήματα. 2.Ο Πρόεδρος ερευνά εκ των ενόντων την  υπόθεσιν, επί τω τέλει διαπιστώσεως της πραγματικής αληθείας. Προς τον σκοπόν τούτον εξετάζει  και αυτεπαγγέλτως έτι μάρτυρας, ενεργεί  αυτοψίαν,                 διατάσσει             πραγματο(Αντί της σελ. 278,11) Σελ. 278,11(α) Τεύχος 624-Σελ. 25 Ανώμαλες δικαιοπραξίες Δωδεκανήσου 7.Γ.θ.1 γνωμοσύνην κατά τας σχετικάς διατάξεις της Πολιτικής Δικονομίας, επιβάλλει όρκον, κλητεύει πάντα δυνάμενον να έχη έννομον συμφέρον επί της ερευνομένης, υποθέσεως και εν γένει χρησιμοποιεί παν πρόσφορον προς μόρφωσιν της κρίσεώς του μέσον. Ο Πρόεδρος εφ’ όσον κρίνει σκόπιμον προς ακριβεστέραν διάγνωσιν της υποθέσεως δύναται και να αναβάλη την συζήτησιν της υποθέσεως. Ενώπιον του Προέδρου δύνανται να παρίστανται οι ενδιαφερόμενοι και αυτοπροσώπως. 3.Τα εν τη προηγουμένη παρ. 2 οριζόμενα ισχύουν και δια την κατ’ έφεσιν διαδικασίαν. 4.Εκ της κατά τον παρόντα Νόμον κυρώσεως των συμβάσεων του άρθρ. 2 ουδεμία φορολογική αξίωσις υπέρ του Δημοσίου ή οιουδήποτε τρίτου δημιουργείται, των συμβάσεων τούτων απαλλασσομένων από παντός φόρου, τέλους, εισφοράς ή δικαιώματος περιλαμβανομένων και των τελών και δικαιωμάτων μεταγραφής και εγγραφής εις τα βιβλία κτηματολογίου. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.